nb en da nl ca da da de es da nb da da da da da nb en da da da nb en da da da da ko da da da da da da en da nb en da en en da en nb en sv da en da da da de da da da da da da da da da da da da da nl da en da da es nl da
Moesgaard Museum inviterer til foredrag og debat om Afghanistan | Moesgaard Museum
21.9.2021 14:28:06 CEST | Moesgaard Museum
Talebans generobring af magten i Afghanistan rejser en række spørgsmål, som forskere vil forsøge at svare på, når Moesgaard Museum sætter fokus på Afghanistan ved to kommende arrangementer.
Nomadepige fra Herat. Foto Christian Vium
Det første arrangement er et foredrag, ’Taliban før og nu - og hvad er vejen frem?’, som finder sted i Moesgaards auditorium onsdag 6. oktober kl. 19.00-20.30. Her vil Asta Olesen, ph.d. i socialantropologi, dykke ned i ligheder og forskelle mellem Talebans fremkomst i 1990’erne og den nuværende magtovertagelse. Det nye styre er domineret af folk fra 'den gamle garde' fra 1990’erne, men dette betyder ikke nødvendigvis, at historien gentager sig. Såvel Afghanistan som dets regionale naboer har ændret sig, og Taliban bliver udfordret - både internt og eksternt. Det hele leder frem til spørgsmålet: Hvordan skal Vesten forholde sig til det?
Det andet arrangement er en paneldebat med fokus på afghanske kvinders fremtid på landet, i byen og digitalt. Det er onsdag 10. november kl. 19.00-20.30, og panelet består af Nilab Totakhil, Mursal Khosrawi og Karen Waltorp, der alle er medlemmer af det afghansk-danske filmkollektiv ARTlife Film Collective. De vil diskutere afghanske kvinders situation, som den har udviklet sig fra 1990’erne og frem til den nylige tilbagetrækning af alle vestlige tropper og Talebans magtovertagelser i august 2021.
Moesgaards etnografiske afdeling har et mangeårigt engagement i Afghanistan, og arrangementerne introduceres og modereres af Moesgaards egen ekspert på området, museumsinspektør Ulrik Høj Johnsen.
”Moesgaard Museums ambition med foredragene er at formidle andet og meget mere, end hvad vi præsenteres for i medierne – og at tilbyde nogle faglige perspektiver på den aktuelle situation, der kan gøre os klogere på, hvad der egentlig foregår, og hvad implikationerne er. Det sker på baggrund af de sidste måneders udvikling i Afghanistan samt museets mangeårige engagement i landet, der har været hærget af krige i mere end 40 år.”, fortæller Ulrik Høj Johnsen.
Tidspunkt: 6. oktober kl. 19.00-20.30
Sted: Moesgaard Museums auditorium
Pris: 150 kr./pers. (medlemmer af Klub Moesgaard: 75 kr./pers.)
Billetter kan købes via www.moesgaardmuseum.dk
Afghanske kvinders fremtid - på landet, i byen, og i den digitale dimension
Tidspunkt: 10. november kl. 19.00-20.30
Sted: Moesgaard Museums auditorium
Pris: 150 kr./pers. (medlemmer af Klub Moesgaard: 75 kr./pers.)
Billetter kan købes via www.moesgaardmuseum.dk
Moesgaards café serverer inden arrangementerne en buffet med lækre afghansk-inspirerede retter, som kan tilkøbes. Det er muligt at bestille bord og læse mere om menuen på www.moesgaardmuseum.dk
For yderligere oplysninger om indhold, kontakt venligst Ulrik Høj Johnsen:
tlf. 25 56 69 36
Asta Olesen er ph.d. i socialantropologi fra Aarhus Universitet og har forsket i Afghanistan siden 1970’erne og i perioder boet i landet. Hun er forfatter til bogen “Islam and Politics in Afghanistan” (Curzon Press 1995) og har desuden arbejdet i en række forskellige lande for NGO’er, FN, Danida og Verdensbanken.
Paneldeltagerne alle tre medlemmer af det afghansk-danske filmkollektiv ARTlife Film Collective, som udspringer af et forskningsprojekt på Aarhus Universitet: Nilab Totakhil (cand.scient.soc. og skolelærer), Mursal Khosrawi, (cand.scient.pol., debattør og forperson i Handletanken Ligefrem), samt Karen Waltorp, lektor på Institut for Antropologi ved Københavns Universitet og leder af Etnografisk Eksploratorium.
Ulrik Høj Johnsen er museumsinspektør på museets etnografiske samlinger og har gennem en årrække arbejdet med museets samlinger fra Afghanistan, der omfatter genstande, fotos, lyd- og filmoptagelser, som dokumenterer livet forskellige steder i Afghanistan i sidste halvdel af det 20. århundrede.
Nomadepige fra Herat. Foto Christian Vium
Afghansk flag, som Taliban nu har forbudt, vejrer i horisonten. Foto: Asta Olesen
Information om Moesgaard Museum
Moesgaard Museum er et kulturhistorisk museum, der viser arkæologiske og etnografiske udstillinger i international klasse. Museet forsker i og formidler menneskelivets mangfoldighed i et tæt samarbejde med Aarhus Universitet. Moesgaard Museum omfatter afdelingen i Højbjerg ved Aarhus, Vikingemuseet i Aarhus, Odder og Samsø museer.
Følg pressemeddelelser fra Moesgaard Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Moesgaard Museum
Skal det være en nydelse at gå på museum?4.10.2022 15:37:46 CEST | Pressemeddelelse
Museumseksperter fra hele verden mødes i denne uge på Moesgaard Museum for at inspirere hinanden til at skabe nye former for museumsoplevelser
Oplev stenalderen i efterårsferien på Moesgaard3.10.2022 15:11:47 CEST | Pressemeddelelse
Fra 18. til 21. oktober arrangerer Moesgaard sjove og lærerige aktiviteter for hele familien, der med udgangspunkt i stenaldermenneskets liv og leveform viser, hvordan det var at leve i stenalderen.
Ny udstilling på Moesgaard sætter fokus på hjem i bevægelse30.9.2022 14:19:18 CEST | Pressemeddelelse
14. oktober 2022 åbner udstillingen ’HJEM - Blandt nomader, flygtninge, søfarere og migranter’ på Moesgaard Museum. Udstillingen stiller skarpt på betydningen af hjem og hjemlighed hos forskellige mennnesker, som har det til fælles, at deres hjem er under opbrud, spredt over flere lande, i bevægelse eller løsrevet fra ét fysisk sted.
Ud af kaos8.9.2022 15:18:13 CEST | Pressemeddelelse
Ny særudstilling på Moesgaard sætter spotlight på en mørk periode i Europas historie med krig, magtkampe og flygtningestrømme, men også med drømme, håb og guld i store mængder
Moesgaard Museum har fået miljømærket Green Attraction30.8.2022 06:00:00 CEST | Pressemeddelelse
Museet er et af de første museer, der får det nye miljømærke
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022